rejauldu/bengali-wikipedia huggingface dataset:
লিনাক্স-লিব্রে ()একটি অপারেটিং সিস্টেম কার্নেল এবং একটি গ্নু প্যাকেজ। গ্নু প্রজেক্ট চেষ্টা করে যেকোন মালিকানাধীন বা সোর্সকোড সংযুক্ত নেই এমন সফ্টওয়্যার ব্লব মুক্ত করার সাথে সাথে লিনাক্স-লিব্রেকে তার আপস্ট্রীম ডেভেলপমেন্ট লিনাক্স কার্নেলের সাথে হালনাগাদ রাখতে।  সোর্সকোড সংযুক্ত নেই এমন সফ্টওয়্যারকে বাইনারী ব্লব () বলে এবং এসব বাইনারি ব্লব মুলত ব্যবহৃত হয় লিনাক্স কার্নেলের মালিকানাধীন ফার্মওয়্যার ইমেজ এর ক্ষেত্রে। যদিও সাধারণত এসব বাইনারি ব্লব পুনঃবণ্টনযোগ্য কিন্তু তা সাধারণ ব্যবহারকারীকে এটার গুণগত মান পরখ, ত্রুটি পরীক্ষণ এবং সংশোধন, উন্নয়ন, পরিবর্তন বা পরিবর্ধন এর স্বাধীনতা প্রদান করে না।  ইতিহাস লিনাক্স কার্নেল ১৯৯৬ সাল থেকে তার কার্নেলে বাইনারি ব্লব সংযুক্ত করা শুরু করে। কার্নেল বাইনারি ব্লব মুক্ত করার কাজ শুরু হয় ২০০৬ সাল নাগাদ জিনিউসেন্স এর ফাইন্ড-ফার্মওয়্যার () এবং জেন-কার্নেল () এর মাধ্যমে।  এই কাজটি পরবর্তীতে আরো এগিয়ে নেয়া হয়েছে ২০০৭ থেকে ব্লাগ () লিনাক্স ডিস্ট্রিবিউশন এর মাধ্যমে যখন ডিব্লব (ব্লব সরানোর স্ক্রিপ্ট) () এবং লিনাক্স-লিব্রে এর জন্ম হয়।  লিনাক্স-লিব্রে প্রথম রিলিজ করে ফ্রী সফটওয়্যার ফাউন্ডেশন লাতিন আমেরিকা (FSFLA), অতঃপর সেটাকে ফ্রী সফটওয়্যার ফাউন্ডেশন (FSF) সম্পূর্ণ ফ্রী লিনাক্স ডিস্ট্রিবিউশন এর একটি গুরুত্বপূর্ণ অংশ হিসেবে অনুমোদন করে। এটি একটি গ্নু প্যাকেজে রুপ নেয় মার্চ ২০১২ তে। আলেকজান্দ্রে অলিভা এই প্রজেক্টের প্রধান।  মালিকানাধীন ফার্মওয়্যার মুক্তকরণ thumb|লিনাক্স-লিব্রের মাস্কট ফ্রিডোসহিত গ্নু লোগো  প্রক্রিয়া মুক্তকরণ প্রক্রিয়াটির শুরু হয় ডব্লব-মেইন নামক একটি স্ক্রিপ্টের মাধ্যমে। এই স্ক্রিপ্টটি জিনিউসেন্সের জন্যে ব্যবহৃত স্ক্রিপ্ট থেকে অনুপ্রাণিত। জেফ মো ব্লাগ লিনাক্স এবং গ্নুয়ে ব্যবহারের জন্যে এখানে প্রয়োজনীয় পরিবর্তন আনেন। ডিব্লব-চেক নামে আরেকটি স্ক্রিপ্ট রয়েছে, যেটি চেক করে এখনও কার্নেল সোর্স ফাইল, প্যাচ বা কম্প্রেসড সোর্স ফাইলে এমন কোন সফটওয়্যার রয়েছে কি না যা মালিকানাধীন হতে পারে।   আরও দেখুন    ওপেন সোর্স হার্ডওয়্যার  গ্নু হার্ড, গ্নু কর্তৃক ডেভেলপকৃত একটি অপারেটিং সিস্টেম কার্নেল  লিব্রেবুট  লিব্রেপ্ল্যানেট   বহিঃসংযোগ    বহিঃসংযোগ      লিনাক্স (ব্লব মুক্ত সংস্করণ) FSF.org-এ  বিষয়শ্রেণী:২০০৮-এর সফটওয়্যার বিষয়শ্রেণী:মুক্ত সফটওয়্যার প্রকল্পসমূহ বিষয়শ্রেণী:মুক্ত সফটওয়্যার বিষয়শ্রেণী:গ্নু প্রকল্পের সফটওয়্যার বিষয়শ্রেণী:লিনাক্স কার্নেল বিষয়শ্রেণী:অপারেটিং সিস্টেম প্রযুক্তি বিষয়শ্রেণী:অপারেটিং সিস্টেম কার্নেল
নিউজ এজেন্সি অব নাইজেরিয়া (এনএএন) নাইজেরিয়ার ফেডারেল সরকারের মালিকানাধীন একটি সংবাদ সংস্থা।NAN. "About Us – News Agency of Nigeria." NAN. 28 September 2012. Retrieved 29 September 2012. এনএএন প্রতিষ্ঠা করা হয়েছিল আংশিকভাবে দেশব্যাপী এবং আন্তর্জাতিক সম্প্রদায়ের মধ্যে সহজে সংবাদ প্রচারের জন্য এবং নাইজেরিয়া সম্পর্কে নেতিবাচক গল্পের পাল্টা জবাব দেয়ার একটি উপায় হিসেবেও।   ইতিহাস  ১০ মে ১৯৭৬ সালে, সংস্থাটি প্রতিষ্ঠার জন্য একটি ডিক্রি আইনে পরিণত হয় কিন্তু এর কার্যক্রম শুরু হয় দুই বছর পরে। মার্চ ১৯৭৮ সালে, একটি পরিচালনা পর্ষদ উদ্বোধন করা হয় এবং ২ অক্টোবর ১৯৭৮ সালে পাইলট সংবাদ কার্যক্রম শুরু হয়।"News Agency of Nigeria (NAN)" News Agency of Nigeria. Retrieved 29 September 2012.  এনএএন গ্রাহকদের জন্য দৈনিক প্রকাশিত তিনটি বুলেটিনে সাধারণ সংবাদ পরিষেবা প্রদান করে। সংস্থার ওয়েবসাইটটি চালু করা হয় ৮ আগস্ট ২০১৬ সালে, প্রাথমিকভাবে নাইজেরিয়া সম্পর্কে সংবাদে আগ্রহী বিশ্বব্যাপী দর্শকদের কাছে সংবাদ পৌঁছে দিতে।  ২০১৯ সালে, এনএএন শিনহুয়া সংবাদ সংস্থার সাথে একটি বিষয়বস্তু-ভাগাভাগি চুক্তি স্বাক্ষর করে।  সংস্থাটির রয়েছে প্রতিবেদকদের একটি নেটওয়ার্ক যা ফেডারেশনের সমস্ত রাজ্য কভার করে, যারা দেশব্যাপী কভারেজের অভাব রয়েছে এমন আঞ্চলিক ও জাতীয় সংবাদপত্রের জন্য প্রকাশিত সংবাদ প্রতিবেদনের একটি মূল্যবান উৎস হিসেবে প্রমাণিত।"Subscription to News Agency of Nigeria (NAN)"   ব্যবস্থাপনা পরিচালক  এনএএন-এর ব্যবস্থাপনা পরিচালক ছিলেন:   বায়ো ওনানুগা (২০১৬–২০২০)  বুকি পনলে (২০২০–২০২৩)  আলী মোহাম্মদ আলী (২০২৩–বর্তমান)   তথ্যসূত্র    বহিঃসংযোগ   বিষয়শ্রেণী:১৯৭৬-এ নাইজেরিয়ায় প্রতিষ্ঠিত বিষয়শ্রেণী:নাইজেরিয়া সরকার বিষয়শ্রেণী:নাইজেরিয়া ভিত্তিক সংবাদ সংস্থা
হরিরামপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ।   আয়তন ও জনসংখ্যা  ইউনিয়নটি ১০০.৭০ বর্গ কি.মি. (৩৮.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯৯২ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৮টি।  গ্রামসমূহ পূর্ব হোসেনপুর উত্তর বিঞ্চপুর হরিরামপুর উত্তরা দলাইকোটা চাচেয়া খামার হোসেনপুর লক্ষী হোসেনপুর বেলঘাট সুলতানপুর পূর্ব রসুলপুর মধ্যপাড়া গুড়ুগুড়ী পাচঁপুকুরিয়া খাগাড়াবন্দ হাট-বাজার হরিরামপুরে মোট পাঁচটি বাজার রয়েছে। বাজারগুলো হলো -  ১। আনন্দ বাজার  ২। ভাদুরী হাট  ৩। খয়েরপুকুর হাট  ৪। মৌলভীর ডাঙ্গা বাজার  ৫। মধ্যপাড়া  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পার্বতীপুর উপজেলার ইউনিয়ন
ডিউরেক্স বা ডুরেক্স হল ব্রিটিশ কোম্পানি রেকিট বেনকিজারের মালিকানাধীন কনডম এবং ব্যক্তিগত পিচ্ছিলকারক পদার্থের একটি মার্কা বা ব্র্যান্ড। এটি লন্ডন রাবার কোম্পানি এবং ব্রিটিশ ল্যাটেক্স প্রোডাক্টস লিমিটেডের অধীনে  প্রাথমিকভাবে লন্ডনে বিকশিত হয় ও ১৯৩২ এবং ১৯৯৪ সালের মধ্যে সেখানে উৎপাদিত হত।  লন্ডন রাবার কোম্পানি ১৯১৫ সালে গঠিত হয়, এবং ডিউরেক্স নামের মার্কাটি ("স্থায়িত্ব, নির্ভরযোগ্যতা, এবং শ্রেষ্ঠত্ব") ১৯২৯ সালে চালু করা হয়। ১৯৩২ সালে একজন রাবার প্রযুক্তির ছাত্র পোল্যান্ডের লুসিয়ান ল্যান্ডউয়ের সহযোগিতায় লন্ডন রাবার কোম্পানি নিজস্ব-ব্রান্ডের কনডম তৈরি করা শুরু করে।    লন্ডন রাবার কোম্পানি এবং ডিউরেক্স কনডমের ইতিহাস নিয়ে লেখা প্রথম বইটি ২০২০ সালের সেপ্টেম্বরে ম্যাকগিল-কুইন্স ইউনিভার্সিটি প্রেস দ্বারা প্রকাশিত হয়। বইটি লিখেন জেসিকা বোর্গ।   তথ্যসূত্র    বহিঃসংযোগ  ওয়েবসাইট   বিষয়শ্রেণী:ব্রিটিশ মার্কা বিষয়শ্রেণী:কনডম মার্কা বিষয়শ্রেণী:১৯১৫-এ প্রবর্তিত পণ্য বিষয়শ্রেণী:রেকিট মার্কা
খাটোলেজি বানর বা ছোটলেজী বানর ()  (বৈজ্ঞানিক নাম:Macaca arctoides), হচ্ছে দক্ষিণ এশিয়ার ম্যাকাক গণের একটি বানর প্রজাতি।  অবস্থা  খাটোলেজি বানর আইইউসিএন লাল তালিকায় সংকটাপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯০  আবাসস্থল খাটোলেজি বানর বিভিন্ন ধরনের বনে বাস করে এবং কদাচিৎ মানব বসতির ধারে থাকে।। মাঝে মাঝে জুম ক্ষেতে দেখা যায়, কিন্তু গহীন বনে থাকতে পছন্দ করে।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৫-১৭।  তথ্যসূত্র  বিষয়শ্রেণী:বানর বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:১৮৩১-এ বর্ণিত স্তন্যপায়ী
রানি রত্নমালা দেবী ছিলেন একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। রত্নমালা দেবী ভারতীয় জনতা পার্টির টিকিটে জাঞ্জগীর-চাম্পা জেলার চন্দ্রপুর আসন থেকে মধ্য প্রদেশ বিধানসভার সদস্য ছিলেন। Few women, fewer stalwarts  তিনি বিজেপির ১২ জন বিধায়কের একজন ছিলেন, যারা ভারতীয় জনতা পার্টি থেকে বিচ্ছিন্ন হয়ে আবার দলত্যাগ বিরোধী আইন এড়াতে এবং পরের দিন ভারতীয় জাতীয় কংগ্রেসে একীভূত হয়ে ছত্তিশগড় বিকাশ পার্টি নামে একটি প্রত্যয় 'পার্টি' প্রবর্তন করেছিলেন। 12 BJP MLA`s join Congress in ChattisgarhResentment brews in Ch'garh Cong over ticket distribution   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশ বিধানসভার নারী সদস্য বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ বিষয়শ্রেণী:ছত্তিশগড়ের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৯৮-২০০৩
মো. শাহজাহান হলেন বাংলাদেশ আওয়ামী লীগের একজন রাজনীতিবিদ এবং সিরাজগঞ্জ-৬ (শাহজাদপুর) আসনের সাবেক সাংসদ। তিনি জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়ে ছিলেন।   জন্ম ও প্রাথমিক জীবন  মো. শাহজাহান সিরাজগঞ্জ জেলার শাহজাদপুর উপজেলায় জন্মগ্রহণ করেন।   রাজনৈতিক ও কর্মজীবন  মো. শাহজাহান বাংলাদেশ আওয়ামী লীগের রাজনীতিবিদ তিনি জুন ১৯৯৬ সালের সপ্তম জাতীয় সংসদ নির্বাচনে সিরাজগঞ্জ-৬ (শাহজাদপুর) আসন থেকে আওয়ামী লীগের প্রার্থী হয়ে সংসদ সদস্য নির্বাচিত হয়ে ছিলেন। ১৯৯১ সালের জাতীয় সংসদ নির্বাচনে অংশগ্রহণ করে তিনি পরাজিত হয়েছিলেন।   আরও দেখুন    সপ্তম জাতীয় সংসদ সদস্যদের তালিকা   তথ্যসূত্র    বহিঃসংযোগ    সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ  বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:জীবিত ব্যক্তি
মিলখা সিং (২০ নভেম্বর ১৯২৯ - ১৮ জুন ২০২১) আন্তর্জাতিক ক্ষেত্রে স্বর্ণপদক জয়ী প্রথম ভারতীয় ট্র্যাক অ্যান্ড ফিল্ড ক্রীড়াবিদ। তাকে স্বাধীন ভারতের প্রথম তারকা ক্রীড়াবিদ হিসাবে আখ্যায়িত করা হয়।   জন্ম ও প্রাথমিক জীবন   ১৯২৯ সালের ২০ নভেম্বর ততকালীন ব্রিটিশ ভারতের পাঞ্জাব প্রদেশের গোবিন্দপুর গ্রামে জন্মগ্রহণ করেন। ভারত বিভাগের সময় পাকিস্তানে তার পিতামাতা ও সাত ভাইবোনকে তার সামনেই হত্যা করা হয়; সেসময় তার পিতা তাকে বলেন, ভাগ মিলখা, ভাগ।  অর্জন   মিলখা সিং ১৯৫৮ সালের এশিয়াডে ২০০ মি. ও ৪০০ মি. দৌড়ে স্বর্ণপদক অর্জনের পর ১৯৬২ সালের এশিয়াডে ৪০০ মি. ও ৪ x ৪০০ মি. রিলে দৌড়েও স্বর্ণপদক অর্জন করেন।   সম্মাননা   ২০১৩ সালে তার জীবনকাহিনী নিয়ে একটি ভারতীয় চলচ্চিত্র নির্মিত হয় এবং তিনি পদ্মশ্রী সম্মননা লাভ করেন।   আরও দেখুন    ভাগ মিলখা ভাগ। তথ্যসূত্র  বহিঃসংযোগ বিষয়শ্রেণী:১৯২৯-এ জন্ম বিষয়শ্রেণী:২০২১-এ মৃত্যু বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী বিষয়শ্রেণী:পদ্মশ্রী প্রাপক বিষয়শ্রেণী:পাঞ্জাব, ভারতের ব্যক্তি বিষয়শ্রেণী:ভারতীয় শিখ বিষয়শ্রেণী:ভারতীয় পুরুষ স্প্রিন্টার বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:পাঞ্জাবি ব্যক্তি বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৮ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৮ এশিয়ান গেমসের পদক বিজয়ী বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:পাঞ্জাব, ভারতের মল্লক্রীড়াবিদ
১৩২০ ক্লাব একটি স্কটিশ জাতীয়তাবাদী প্রচারাভিযান গ্রুপ ছিল।  ক্লাবটির নামকরণ করা হয়েছিল আর্ব্রোথের ঘোষণার তারিখ অনুসারে, একটি দলিল যা স্কটল্যান্ডের স্বাধীনতা ঘোষণা করে, ফ্রেডরিক বুথবি, হিউ ম্যাকডায়ারমিড, অলিভার ব্রাউন, ডগলাস ইয়াং এবং ওয়েন্ডি উড সহ ব্যক্তিত্বদের দ্বারা এটি ১৯৬৭ সালে প্রতিষ্ঠিত হয়েছিল।Andrew Murray Scott and Iain Macleay, Britain's Secret War, pp.28-32 এর বেশিরভাগ প্রতিষ্ঠাতা ছিলেন স্কটিশ ন্যাশনাল পার্টির (এসএনপি) সদস্য যারা সম্প্রতি স্কটিশ ন্যাশনাল কংগ্রেসে একসঙ্গে কাজ করেছিলেন, যেটি ১৯৬৪ সালে বিলুপ্ত হয়ে গিয়েছিল।Peter Barberis et al, Encyclopedia of British and Irish Political Organizations, p.409 ক্লাবটি শুধুমাত্র এসএনপি পরিসংখ্যানের মধ্যেই সীমাবদ্ধ ছিল না, কিন্তু এসএনপি বা স্কটিশ কভেনেন্ট অ্যাসোসিয়েশনের প্রাথমিক দিনের মতো একটি বিস্তৃত ঐক্যমত্য খোঁজার দাবি করেছে।Christopher Harvie, Scotland and Nationalism: Scottish Society and Politics 1707 to the Present, p.172 এটিকে আরও এগিয়ে নেওয়ার জন্য, সংগঠনের নেতৃস্থানীয় ব্যক্তিদের মধ্যে অন্যদের সদস্যপদ গোপন রাখা হয়েছিল,Gordon Wilson, SNP: The Turbulent Years, 1960-1990, p.42 এবং শুধুমাত্র আমন্ত্রণে ছিল। এটি হামিশ হেন্ডারসনের কাছ থেকে তীব্র সমালোচনার কারণ হয়েছিল, যিনি যোগদানের আমন্ত্রণ প্রত্যাখ্যান করেছিলেন।Ed. Michael Ekers et al, Gramsci: Space, Nature, Politics  তথ্যসূত্র   বিষয়শ্রেণী:স্কটিশ জাতীয় দল বিষয়শ্রেণী:স্কটিশ জাতীয়তাবাদী সংগঠন
কাইতো মোরি (, ; জন্ম: ৭ জুন ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৭ সালে, কাইতো জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  কাইতো মোরি ২০০০ সালের ৭ই জুন তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কাইতো জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।   তথ্যসূত্র    বহিঃসংযোগ               বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:সুকুবা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পুরুষ ফুটবল ফরোয়ার্ড বিষয়শ্রেণী:জে২ লিগের খেলোয়াড়
থাম্ব|বরগুনা জেলার একটি দৃশ্য। বরগুনা বাংলাদেশের দক্ষিণাঞ্চলের একটি শহর। ভৌগোলিকভাবে এটি বরিশাল বিভাগের বরগুনা জেলায়, খাকদোন নদীর তীরে অবস্থিত এবং বরগুনা জেলা ও বরগুনা সদর উপজেলার প্রশাসনিক সদরদপ্তর। এটি বরগুনা জেলার সবচেয়ে বড় ও জনবহুল শহর। এর আয়তন ১৫.১৮ বর্গকিলোমিটার এবং জনসংখ্যা ৩৩,০৯৮ জন। শহরটি ক শ্রেণীর পৌরসভা (ক,খ,গ তিন শ্রেণীর পৌরসভা বিদ্যমান) দ্বারা শাসিত। সড়ক ও নৌপথ এ শহরের প্রধান যোগাযোগ মাধ্যম। বরিশাল বিমানবন্দর এর নিকটবর্তী আভ্যন্তরীণ বিমানবন্দর।এই জেলাটি বিশেষ করে কাঠ,মধু ও মোমের জন্য বিখ্যাত।তাছাড়া এ জেলার ইলিশ সারা দেশ জুড়ে বিখ্যাত।   নামকরণ  বরগুনা নামের ইতিহাসের সুনির্দিষ্ট কোন তথ্য না পাওয়া গেলেও জানা যায় যে, উত্তরাঞ্চলের কাঠ ব্যবসায়ীরা এতদ্ঞ্চলে কাঠ নিতে এসে খরস্রোতা খাকদোন নদী অতিক্রম করতে গিয়ে অনুকূল প্রবাহ বা বড় গোনের জন্য এখানে অপেক্ষা করত বলে এ স্থানের নাম বড় গোনা। কারো মতে আবার স্রোতের বিপরীতে গুন (দড়ি) টেনে নৌকা অতিক্রম করতে হতো বলে এ স্থানের নাম বরগুনা। কেউ কেউ বলেন, বরগুনা নামক কোন প্রতাপশালী রাখাইন অধিবাসীর নামানুসারে বরগুনা। আবার কারো মতে বরগুনা নামক কোন এক বাওয়ালীর নামানুসারে এ স্থানের নামকরণ করা হয় বরগুনা।   ভূগোল  বরগুনা বাংলাদেশের দক্ষিণাঞ্চলের বরগুনা জেলায়, খাকদোন নদীর তীরে অবস্থিত। স্থানাঙ্ক অনুসারে বরগুনা ২২°৯'৩৮" উত্তর অক্ষাংশ এবং ৯০°৭'১১" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ৯ মিটার বা ২৯ ফুট। কোপেন জলবায়ু শ্রেণিবিন্যাস অনুযায়ী বরগুনা শহরে ক্রান্তীয় মৌসুমী জলবায়ুর বৈশিষ্ট্যপূর্ণ আবহাওয়া বিরাজ করে। দেশের অন্যান্য স্থানের মতো বরগুনাতেও এপ্রিল থেকে জুন হল সবচেয়ে উষ্ণতম মাস, যার তাপমাত্রা থাকে সর্বোচ্চ ৩৬° ডিগ্রি সেলসিয়াস এবং ডিসেম্বর থেকে জানুয়ারি হল সবচেয়ে শীতলতম মাস, তাপমাত্রা সর্বনিম্ন ১৩.৩° ডিগ্রি সেলসিয়াস। বার্ষিক গড় বৃষ্টিপাত ২৫১৬ মিলিমিটার।   জনসংখ্যা  ২০১১ সালের আদমশুমারি ও গৃহগণনা অনুসারে বরগুনা শহরের জনসংখ্যা ছিল ৩২২৩৫ জন, যার মধ্যে পুরুষ ১৬৬৯৭ জন এবং নারী ১৫৫৩৮ জন। নারী ও পুরুষের লিঙ্গ অনুপাত হল ১০০:১০৭, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। ২০১১ সালে তথ্য অনুযায়ী স্বাক্ষরতার হার ৭৫.৯%, যেখানে জাতীয় শহুরে স্বাক্ষরতার হার ৬৬.৪% ও জেলার স্বাক্ষতার হার ৫৭.৬%। শহরে ৭,৩৫৩টি পরিবার রয়েছে।  বরগুনার মোট জনসংখ্যার শতকরা ৮৯.৬৫% মুসলমান, ১০.০৯% হিন্দু, ০.১৭% খ্রিস্টান, ০.০১% বৌদ্ধ ও ০.০৮% অন্যান্য ধর্মের অনুসারী।  তথ্যসূত্র  বিষয়শ্রেণী:বাংলাদেশের শহর
কামরুল লায়লা জলি (জন্ম: ৩০ নভেম্বর ১৯৬৪) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তার বাবা মোহাম্মদ আছাদুজ্জামান জাতীয় সংসদে মাগুরা-২ এর সংসদ সদস্য হিসেবে দায়িত্ব পালন করেছেন এবং তার ভাই সাইফুজ্জামান শিখর জাতীয় সংসদের মাগুরা-১ আসনের সাংসদ ছিলেন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য কামরুল লায়লা জলি  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:মাগুরা জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:মাগুরা জেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:১০ম জাতীয় সংসদের সংরক্ষিত মহিলা আসনের সদস্য
হনোক (, H̱anōḵ; , Henṓkh;  বা , ) হলেন নোহের জলপ্লাবনের পূর্ববর্তীকালের একজন বাইবেলীয় ব্যক্তিত্ব যিনি যেরদের পুত্র এবং মথূশেলহের পিতা। হিব্রু বাইবেল অনুসারে তিনি ছিলেন মহাপ্লাবনপূর্ব যুগের লোক। এই হনোক আর কয়িনের পুত্র হনোক এক ব্যক্তি নন।  আদিপুস্তকের আখ্যান অনুযায়ী হনোক ঈশ্বর কর্তৃক গৃহীত হওয়ার পূর্বে ৩৬৫ বছর বেঁচে ছিলেন। শ্লোক অনুসারে:  কিছু যিহূদীয়-খ্রীষ্টীয় ঐতিহ্য অনুসারে হনোক জীবিতাবস্থায় স্বর্গে প্রবেশ করেছিলেন।  হনোক বিভিন্ন যিহূদী ও খ্রীষ্টীয় ঐতিহ্যের মুখ্য বিষয়। তাঁকে হনোকের পুস্তকের রচয়িতা গণ্য করা হয়August Dillmann and R. Charles (1893). The Book of Enoch, translation from Geez. এবং দণ্ডাজ্ঞার লিপিকার হনোক নামেও অবিহিত করা হয়।1Enoch, chap. 12 নূতন নিয়মে হনোকের নাম সাধু লূক লিখিত সুসমাচার, ইব্রীয়দের প্রতি লিখিত পত্র এবং যিহূদার পত্র পুস্তকে উল্লেখিত হয়েছে।, ,    তথ্যসূত্র   বিষয়শ্রেণী:মুহাম্মাদের পূর্বপুরুষ বিষয়শ্রেণী:আদিপুস্তকের ব্যক্তিত্ব বিষয়শ্রেণী:আদিম শিক্ষক বিষয়শ্রেণী:স্বর্গে জীবিত প্রবেশকারী বিষয়শ্রেণী:পুরাতন নিয়ম থেকে খ্রিস্টান সন্ত
থাম্ব| ১৯২৪ সালে সিরি ইভা মেরি সিরি ( ; ২৭শে ফেব্রুয়ারী ১৮৭৪ – ২২শে মে ১৯৩৭) নিউ সাউথ ওয়েলসে একজন অস্ট্রেলিয়ান রাজনৈতিক সংগঠক এবং প্রধান দলের সমর্থন সহ অস্ট্রেলিয়ান সংসদে ভোটে দাঁড়ানো প্রথম নারীদের একজন।   ব্যক্তিগত ইতিহাস  ইভা সেরি ১৮৭৪ সালের ২৭শে ফেব্রুয়ারী নিউ সাউথ ওয়েলসের ইয়াস এর কাছে তাংমাঙ্গারুতে জন্মগ্রহণ করেন। তাঁর বাবা ছিলেন কৃষক এবং স্বর্ণখনি শ্রমিক এডউইন জোসেফ ডেম্পসি ও মা ছিলেন মেরি (বিবাহপূর্ব কেলি)। ইভা এবং তাঁর পরিবার টেমোরা এবং তারপর ওয়েস্ট ওয়াইলং- এ চলে যায়, যেখানে তিনি এবং তাঁর বোন সোফিয়া বিয়াট্রিস "সোফি" (১৮৭২ – ১৯৪৬) পোশাক প্রস্তুতকারী হয়েছিলেন। ১৮৯৮ সালের ২৬শে নভেম্বর সোফি ওয়াইলংয়ে খনি শ্রমিক জন সিরিকে বিয়ে করেন এবং ১৯০০ সালের ২৩শে মে ইভা জনের ভাই, ইস্ট মেটল্যাণ্ডের জেল ওয়ার্ডার জোসেফ মাইকেল সিরিকে বিয়ে করেন।   রাজনৈতিক কর্মকাণ্ড  ১৮৮৯ সাল নাগাদ, ইভা ডেম্পসি এবং তাঁর বোন সোফি ১৮৮৯ সালে গ্রেনফেল নির্বাচকমণ্ডলীতে অস্ট্রেলিয়ান লেবার পার্টিতে (তখন নিউ সাউথ ওয়েলসে লেবার লীগ নামে পরিচিত) যোগ দেন। তাঁরা ছিলেন একমাত্র মহিলা সদস্য।  ইভা এবং জোসেফ ১৯০৩ সালে সিডনিতে চলে আসেন এবং ওয়েভারলিতে লেবার লীগে যোগদান করেন। এরপরে তিনি ১৯০৬ সালে সারি হিলস লীগ গঠনে সাহায্য করেন। তিনি লেবার উইমেনস সেন্ট্রাল অর্গানাইজিং কমিটির (এলডব্লিউসিওসি) (১৯০৪) একজন প্রতিষ্ঠাতা সদস্য ছিলেন। তিনি ১৯০৯ সালে এডিথ বেথেলের সেক্রেটারি হিসেবে স্থলাভিষিক্ত হন এবং ১৯২২ সাল পর্যন্ত দায়িত্ব পালন করেন। মহিলাদের জন্য বর্ধিত বেতনের প্রচারক, তিনি ১৯১৩ সালে গৃহকর্মী ইউনিয়নের সভাপতি হন। ওয়েভারলি থেকে শ্রম সম্মেলনের একজন নিয়মিত প্রতিনিধি হয়ে তিনি প্রথম বিশ্বযুদ্ধের পূর্ববর্তী সম্মেলনে শিশু বৃত্তিদান, সমান বেতন এবং মহিলাদের জন্য রাজনৈতিক ও সামাজিক অধিকারের আহ্বান জানান।  কেট ডোয়ার এবং মে ম্যাথিউসের সাথে একসাথে, ইভা সিরি ১৯১৬ সালে সেনেটের জন্য লেবার পার্টির পূর্বনির্বাচনে প্রতিদ্বন্দ্বিতা করেছিলেন, কিন্তু তিনি ব্যর্থ হন, শেষ পর্যন্ত রবার্টসন অঞ্চলের নিরাপদ রক্ষণশীল আসনের প্রার্থী হিসাবে তাঁকে সমর্থন করা হয়; তিনি এবং হেনরিয়েটা গ্রেভিল ছিলেন অস্ট্রেলিয়ান সংসদে প্রতিদ্বন্দ্বিতা করার জন্য একটি প্রধান দল দ্বারা অনুমোদিত প্রথম মহিলা। সিরি কঠোরভাবে নিয়োগের বিরোধিতা করেছিলেন এবং ১৯১৯ সালের শ্রম সম্মেলনে সমাজতান্ত্রিক উদ্দেশ্যেরও বিরোধিতা করেছিলেন। ১৯২১ সালে তিনি শান্তির বিচারক হিসেবে নিযুক্ত প্রথম ৬১ জন নারীর একজন ছিলেন। এলডব্লিউসিওসি-এর সাফল্য এবং বেঁচে থাকা প্রায়শই সেরি এবং ডোয়ারের দক্ষতার ওপর আরোপন করা হয়। তিনি পাঁচ বছরের জন্য মহিলা জাস্টিস অ্যাসোসিয়েশনের সভাপতি ছিলেন এবং ১৯৩৪ সালের নভেম্বর মাসে অবসর গ্রহণ করেন। থাম্ব| মালাবার সেন্ট অ্যাণ্ড্রু'স চার্চ থেকে সিরির কফিন তার শব অন্ত্যেষ্টিযাত্রার পর বহন করা হচ্ছে৷   মৃত্যু  ইভা সিরি ১৯৩৭ সালে লং বে গাওলে ডায়াবেটিসে মারা যান, সেখানে তাঁর স্বামী সুপারিনটেনডেন্ট ছিলেন। তাঁকে বোটানি কবরস্থানে সমাহিত করা হয়েছিল। তিনি তাঁর স্বামী (যিনি পরে পুনরায় বিয়ে করেছিলেন) এবং তিন কন্যাকে রেখে গিয়েছিলেন।   তথ্যসূত্র   বিষয়শ্রেণী:১৯৩৭-এ মৃত্যু বিষয়শ্রেণী:১৮৭৪-এ জন্ম
শ্যামল দত্ত একজন বাংলাদেশী সাংবাদিক এবং ভোরের কাগজ পত্রিকার সম্পাদক। তিনি বাংলাদেশের জাতীয় প্রেস ক্লাবের সাধারণ সম্পাদক, বাংলাদেশ চলচ্চিত্র সেন্সর বোর্ডের সহকারী চেয়ারম্যান এবং ক্যাপিটাল মার্কেট স্ট্যাবিলাইজেশন ফান্ডের বোর্ড অব গভর্নরের সদস্য ছিলেন।   প্রারম্ভিক জীবন  দত্ত ক্যালিফোর্নিয়া বিশ্ববিদ্যালয় থেকে আন্তর্জাতিক সাংবাদিকতায় ডিপ্লোমা করেছেন এবং লিংকন জার্নাল স্টারে ইন্টার্ন হিসেবে কাজ করেছেন।   কর্মজীবন  দত্ত ১৯৮৭ সালে সাংবাদিকতায় তার কর্মজীবন শুরু করেন।  দত্ত বাংলাদেশ কূটনৈতিক সাংবাদিক সমিতির সাধারণ সম্পাদক ছিলেন। তিনি কমনওয়েলথ সাংবাদিক সমিতির যুগ্ম সম্পাদকের দায়িত্ব পালন করেছেন। ২০০৫ সালের জানুয়ারিতে তিনি ভোরের কাগজ পত্রিকার ভারপ্রাপ্ত সম্পাদক এবং ২০০৬ সালের মার্চ মাসে পূর্ণ সম্পাদক নিযুক্ত হন।  দত্ত বাংলাদেশ সংবাদ সংস্থার পরিচালক হিসেবে দায়িত্ব পালন করেছেন। তিনি ওয়াটারএইডের একজন পরামর্শদাতা।  ২০১৮ সালের জানুয়ারিতে বাংলাদেশ মাদ্রাসা শিক্ষা বোর্ডের বইয়ের উপর একটি সমালোচনামূলক প্রতিবেদন প্রকাশ করার পর ভোরের কাগজ হুমকি পাওয়ার পর দত্তকে রক্ষা করার জন্য বাংলাদেশ মানবাধিকার সাংবাদিক ফোরাম, কমনওয়েলথ জার্নালিস্ট অ্যাসোসিয়েশন এবং ইন্টারন্যাশনাল ফেডারেশন অব জার্নালিস্টস বাংলাদেশ সরকারের প্রতি আহ্বান জানায়। বাংলাদেশের ওয়ার্কার্স পার্টির সাধারণ সম্পাদক ফজলে হোসেন বাদশাকে নিয়ে প্রকাশিত একটি সংবাদের পরিপ্রেক্ষিতে মানহানির মামলায় দত্তের বিরুদ্ধে গ্রেফতারি পরোয়ানা জারি করার নিন্দা জানিয়েছে সম্পাদক পরিষদ।  দত্ত ২০২২ সালের  ৩১ ডিসেম্বর জাতীয় প্রেস ক্লাবের সাধারণ সম্পাদক নির্বাচিত হন। ২০২৩ সালের জানুয়ারিতে তিনি বাংলাদেশ চলচ্চিত্র সেন্সর বোর্ডের একটি আপিল বোর্ডে বসেন যেটি শনিবার বিকেল চলচ্চিত্র মুক্তির জন্য ছাড়পত্র দেয়। তিনি ৪৯৬ ভোট পেয়েছেন এবং তার প্রতিদ্বন্দ্বী ইলিয়াস খান পেয়েছেন ৪৭৪ ভোট। তিনি কমনওয়েলথ সাংবাদিক সমিতির সহ-সভাপতি। ঢাকা রিপোর্টার্স ইউনিটি আওয়ামী লীগের রাজনীতিবিদ ও কুমিল্লার মেয়র আরফানুল হক রিফাতের বিরুদ্ধে দায়ের করা মানহানির মামলার নিন্দা জানায়। ২০২৩ সালের অক্টোবরে তিনি বাংলাদেশ জাতীয়তাবাদী দল এবং বাংলাদেশ জামায়াতে ইসলামীর প্রতিবাদ কর্মসূচিতে সাংবাদিকের উপর হামলার নিন্দা করেন। তিনি সাংবাদিকদের বাংলাদেশ ব্যাংকের নিষেধাজ্ঞার সমালোচনা করেন এবং প্রশ্ন তোলেন কেন একজনকে এতগুলো ব্যাংকের মালিক হতে দেওয়া হলো।  দত্ত তাকে এবং সভাপতি ফরিদা ইয়াসমিনকে পদ থেকে সরিয়ে জাতীয় প্রেসক্লাবের নিয়ন্ত্রণ অবৈধভাবে দখলের অভিযোগে সহ-সভাপতি হাসান হাফিজ ও যুগ্ম সাধারণ সম্পাদক আইয়ুব ভূঁইয়ার বিরুদ্ধে অভিযোগ করেন। তাকে অপসারণের দাবিতে ছাত্ররা বৈষম্য বিরোধী আন্দোলন করে। সাবেক প্রধানমন্ত্রী শেখ হাসিনার পদত্যাগের পর ২০২৪ সালের ৬ আগস্ট তাকে ভারত ভ্রমণে বাধা দেওয়া হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী হিন্দু বিষয়শ্রেণী:বাংলাদেশী সংবাদপত্র সম্পাদক বিষয়শ্রেণী:জন্মের বছর অনুপস্থিত (জীবিত ব্যক্তি)
কানুরি Laurie Bauer, 2007, The Linguistics Student’s Handbook, Edinburgh আফ্রিকা মহাদেশের প্রধান ভাষাগুলির একটি। এটি নাইজেরিয়া, নাইজার, ক্যামেরুন, চাদ ইত্যাদি দেশগুলি মিলিয়ে প্রায় ৪ মিলিয়ন জনগণেরর মুখের ভাষা। লিবিয়া ও সুদানেরও খুব স্বল্প সংখ্যক জনগণ এই ভাষায় কথা বলে।   ভৌগোলিক বিস্তার  নাইজেরিয়া, নাইজার, ক্যামেরুন ও চাদ।   লিখন পদ্ধতি  কানুরি ভাষা আরবি লিপি ও আজমি লিপিতে লিখা হয়।   তথ্যসূত্র   বিষয়শ্রেণী:আফ্রিকার ভাষা বিষয়শ্রেণী:আফ্রিকার ভূগোল বিষয়শ্রেণী:আফ্রিকার সংস্কৃতি বিষয়শ্রেণী:ক্যামেরুনের ভাষা বিষয়শ্রেণী:চাদের ভাষা বিষয়শ্রেণী:নাইজেরিয়ার ভাষা
গঙ্গাখেদ () ভারতের মহারাষ্ট্র রাজ্যের পারভানি জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে গঙ্গাখেদ শহরের জনসংখ্যা হল ৪০,৪১২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে গঙ্গাখেদ এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর